"Tuld ma tulin viskama maa peale." Luuka 12:49
One Way - Üks tee
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Selle viisiga algas One Way saade.
Nagu tavaliselt, toob saate teieni misjoniühendus One Way Mission.
Tere tulemast saatesse!
Täna on huvitav õpetusteema - Jumala vägi meie elus
ja õpetajaks Aki Miettinen.
Enne seda käime tegevjuht Tapani Suonto'ga merel.
Meri on olnud minu jaoks aastaid kõrb,
kuhu võib põgeneda maailma lärmi ja hõivatuse eest.
Siit ei leia keegi üles, kui tahad olla üksi koos Jumalaga.
Purjekas on vaese mehe suvila.
Purjekaga võib veeta perega kauneid suvepäevi
ja sõita mujale, kui üks koht on ära tüüdanud.
Vanu paate saab odavalt. Seegi on juba 25 aastat vana,
kuid püsib ikka veel pinnal, kui selle eest hästi hoolitseda.
Meri on minu jaoks suur väljakutse. Merd ei saa võita,
kuid sellega võib õppida läbi saama. Iga meremees õpib merd austama.
Merel tajud uuel moel inimese väiksust ja Looja suurust.
See teeb inimese alandlikuks.
Purjetamises esineb mitmeid elu seaduspärasusi.
Pärituul on kõige aeglasem, isegi vastutuulega jõuab kiiremini.
Kõige kiirem on küljetuul.
Ka kristlastena kasvame kõige aeglasemalt pärituulega.
Kõige kiirem kasv toimub vastutuulega,
kui elus on raskusi.
Mõnede meelest ei toimu ilma vastuoludeta mingit kasvu.
Raskeimadki õnnetused toimuvad tihti pärituule ja ilusa ilmaga.
Kui elu naeratab ja pole ühtki muret, võib tabada õnnetus.
Paat võib märkamatult pöörata nii, et tuul haarab purje ja poomi kaasa
ning viskab need jõuliselt teisele poole paati.
Paljud on hukkunud kaunil suvepäeval,
kui purjekas kogemata pöörab ja poom lööb purjetajale pähe.
Halva ilma ja tormiga juhtub õnnetusi üllatavalt harva.
Selline on ka kristlase elu - raskused hoiavad meid valvel
ja Jumala lähedal ning pääseme mitmetest õnnetustest.
Kui elu naeratab ja puhub pärituul, võivad paljudki tukkuma jääda
ning ootamatult üllatavad langemine ja raskused.
Saarestiku loodus õpetab samuti palju.
Välissaartel, kus möllavad sügistormid,
on puud madalad ja kidura kasvuga.
Nad ei kasva kõrgusse, kuid ajavad juured sügavale.
Nii peavad nad murdumata vastu ka suurtes tormides ja jäävad ellu.
Nii on ka meie elus - peame kasvama eelkõige sügavuses,
juurduma sügavale Kristusse ja mõistma,
et väljapaistev väline kasv võib olla vaid silmapete,
kui me pole samal ajal juurdunud Kristusse.
Aulisena näiv kristlane võib langeda esimeses üllatavas tormis.
Lühidalt uudiseid -
India tänavalaste rehabilitatsiooni- keskuse esimesed elanikud
saabusid oma uude koju.
Esimeses rühmas on kolm poissi ja 11-aastased kaksikud õed.
Kõik nad leiti tänavalt.
Lapsed on elevil, et pääsevad kooli ja tänavalt varju alla.
Keskuses püütakse neid aidata nii, et nad suudavad siirduda
meie tavalisse Rainbow-lastekodusse ja eluga ise hakkama saada.
India koolisõitude jaoks osteti uus auto,
mis asendab vana viletsa bussi.
Sellele ostetakse peagi lisaks teine minibuss.
Ka invaliididetöö saab uue auto.
Indiasse ehitatud One Way küla saab peagi 10-aastaseks.
Eelmisel nädalavahetusel tähistati Soomes juubelit
koos küla juhtide Joel ja Swarna Kodaliga.
Tuleval talvel korraldatakse eriline juubelireis
10. aastapäeva peole Indiasse.
Ugandas on taas olnud nii rajuilma kui ka põuda,
mis on hävitanud enamuse Muleete Agape-keskuse viljasaagist.
Uganda kristlik kool on samuti kogu oma olemasolu
halvimas majanduskriisis.
Malawi lastekodu esimesed orvud on oma uues kodus õitsele löönud.
Nad on saanud Soome tiimiliikmetelt nii palju vajalikku süleshoidmist,
et nende sisemine turvatunne on selgelt kasvanud
ja läheduse vajadus vähenenud.
Lapsed on leidnud kiiresti küla laste seast uusi sõpru
ja lastekodus käib kõva melu.
Juunikuu alguses peeti Malawis tänavu juba kolmas pastorikoolitus.
Seekord olid õpetusteemadeks rõõm ja kurbus,
mida käsitleti ka seoses surma ja matustega.
Lisaks piibliõpetusele said pastorid põllumajandusalast koolitust
loodusvarade paremaks kasutamiseks.
Nepaalis tahab valitsus uuendada kriminaalseadust,
mis keelaks täiesti ära inimeste pööramise ristiusku.
Selle eest võib saada isegi 600-eurose trahvi.
Seadusemuutus teeb evangeliseerimise tegelikkuses kriminaalseks.
Meie töö Nepaalis võib muutuda palju raskemaks.
Venemaal avanes uus evangeliseerimis- ja abiobjekt,
mis asub Sovetskis, endises Johanneses,
Koivisto lastekodu lähedal.
Venemaa tiim käis juba külas vanureid ja lapsi vaatamas
ning viis kohale esimese abisaadetise.
Suvel Espoos toimunud Venemaa lastelaager
oli taas kord unustamatu kogemus nii lastele
kui ka kaasas olnud kahele kasvatajale.
Kaunis ilm püsis peaaegu kogu laagri vältel
ja programm sisaldas ujumist, Eurekat, piiblitunde
ja Gospelraiders'eid.
One Way on osalenud täisvõimsusel sügise Pealinnamisjonil.
Helsingi kesklinnas asuv One Way House
on olnud misjoni tugipunktiks.
Laupäeval, 11. oktoobril, alates kella 21.00
toimub seal seoses misjoniga Operatsioon Öö.
Need olid seekordsed uudised!
Nüüd kuuleme Aki Miettineni jutlust teemal
"Jumala vägi meie eludes."
Apostlite tegude 1. peatükk ja selle põhjal mõningaid mõtteid.
"Kui siis Jeesus viibis koos nendega, keelas ta neil
Jeruusalemmast lahkuda, käskides jääda ootama Isa tõotust,
mis teie olete minult kuulnud. Johannes on küll ristinud veega,
aga teid ristitakse Püha Vaimuga üsna varsti pärast neid päevi."
Siis küsisid temalt need, kes olid kokku tulnud:
"Issand, kas sa sel ajal taastad Iisraeli kuningriigi?"
Tema aga ütles neile: "Ei ole teie osa teada aegu
ja tunde, mis Isa on iseenese meelavallaga seadnud,
vaid te saate väe Pühalt Vaimult, kes tuleb teie üle,
ja te peate olema minu tunnistajad Jeruusalemmas
ja kogu Juuda- ja Samaariamaal ning ilmamaa äärteni."
Kui Jeesus seda oli öelnud, tõsteti ta nende nähes üles
ja pilv varjas ta nende silme eest."
Teame, et seejärel kulus 10 päeva, kuni 120 jüngrit kogunesid
ning saabus rõõmus nelipühipäev, mil Jumala kuningriik valati
Püha Vaimu olemuses ja kaudu esiteks nende 120 peale nii,
et kogu Jeruusalem sai sellest teada.
Teame, et Peetrus jutlustas, 3000 inimest tuli usule
ja nii sündis kogudus.
Seal oli keeltega rääkimist ja tänapäeva karistmaatilisus
pöörab nelipüha puhul ehk liialt tähelepanu,
sama teeme ehk meiegi, sellele ilmingule,
mitte järgnenud sündmustele nende inimeste eludes.
4. peatüki lõpus märkame, mida Püha Vaimuga täitumine,
kogemus sellest, et Jeesus elab, tegelikult korda saatis.
Näeme, et muutus esimeste usklike kristlaste kogu väärtusmaailm.
Kui loeme Pauluse tekste Uues Testamendis, näeme,
et seda korratakse üha uuesti üle, kui Paulus õhutab usklikke
Püha Vaimu templitena mitte sihtima aulisele kogemusele.
Paulus ei eita kogemusi, need kuuluvad areenile,
kus kohtuvad inimlik ja jumalik.
Selle lummusesse sattumine on täiesti võimalik
ning võime muutuda hetkeks isegi veidraks,
võime käituda veidralt, kuid see pole kõige tähtsam.
Tähtsaim on muutunud ja muutuv elu.
Paulus õhutab oma kirjades lugejaid pidevalt:
"Kas te ei mäleta, millised te varemalt olite,
ja millisteks muutusite, kui võtsite evangeeliumi vastu
ja Jumal asus teisse elama? Kas tahate nüüd vana juurde naasta?"
Seda trendi on paljude juures näha - tahetakse naasta endise elu juurde.
Paulus esitas lugejaile väljakutse nende oma kogemuse põhjal
nii Galaatlaste, Efeslaste kui paljudes teistes kirjades.
"Te muutusite, saite väe olla teistsugused,
erinevad positiivses mõttes."
Maailm nimetab meid Jumala-hulludeks, kuid pole midagi.
"Jumala-hull" olemine on positiivne omadussõna.
Väidan ühe autori järgi, et meis on viis väe kanalit.
Need on ehk kunstlikud, kuid tahaksin õhutada meid
nende kaudu mõtlema: "On see tõesti nii?"
Sinus asub Püha Vaimu vägi! Öelge: "Halleluuja!"
"Eks te tea, et te olete teis asuva Püha Vaimu tempel?"
Paulus pidi seda küsima.
Vahel näib, et tänagi peab korduvalt küsima:
"Kas te ei tea, et olete Jumala tempel?"
Ja kui teate midagi Vanast Testamendist,
siis kujutlege seda pilti.
Vana Testamendi templi jumalateenistus,
mis tühistati, kui Kristus andis end ristil ühekordse igavese ohvrina,
nii et võime öelda: "Kristus on seaduse lõpp
õigsuseks igaühele, kes usub."
Templiteenistus muutus seejärel tühiseks.
Paulus lajatab võimsalt:
"Eks te tea, et teie olete nüüd Jumala tempel."
Nüüd toimub jumalateenistus sinus, teatud mõttes, sümboolselt.
Kogu Jeruusalemma templis toimunud võimas tegevus
käib nüüd sinus.
Väge jätkub kaane all, nagu öeldakse.
De Haani, arstist kirjaniku väitel, on meil viis väe kanalit.
Esiteks - mis me oleme?
Ka Jumala nimi on: Mina olen.
Esimesena lähtub vägi sellest, mis me oleme.
Mis meie oleme? Oleme Jumala loodud.
Loomine pole suurim sõna Piiblis. Lisaks oleme Jumala lunastatud.
Lunastus on Piibli suurim sõnum.
Jumal lunastas sind endale Kristuses.
Oled hinnaline seetõttu, et Jumal armastab sind.
Jumala armastus teeb meid kõiki hinnaliseks,
ükskõik, mida võimud või sugulased ütlevad.
Jumala armastus teeb sind väärtuslikuks.
Sa oled tõeliselt väärtuslik.
Meil on seda muidugi raske tunnistada.
Tapani kasutas head väljendit: realistlikult võttes
on usklikul alati jalad õhus, kuid ometi mitte nii,
et hõljume vabalt ringi, vaid meenutagem,
et oleme üheaegselt nii patused kui õiged.
Mõistuslikult me sellest aru ei saa, kuid see on suur tõde.
Võime olla, kes oleme, ja julgelt tunnistada,
nagu minugli on julgust väita, et olen Kristuses õige.
Jumal aktsepteeris mind sellisena vaid usu läbi, vaid armu läbi,
üksnes Kristuse tõttu.
Tänapäeval, kui aeg meid pitsitab ja meid juba lapsest peale
mitmete mõõdupuudega mõõdetakse, antakse punkte
ja sunnitakse sooritama, ei pea sa tegema muud,
kui uskuma Kristusse ja oledki õige ning süütuks tunnistatud.
Patune ja süütu üheaegselt. Selles on mõtlemisainet.
Ometi on see tõde. See on piibellik vankumatu tõde.
Meie pühadus Kristuses ei tähenda,
et oleksime patuta või täiuslikud.
Meie pühadus Kristuses annab julguse elada, teha vigu
ja annab alandlikkuse neist vigadest õppida.
Minu lemmikkirjakohas Heebrealaste kirjas öeldakse:
"Kelle meeled on kogemuste varal harjunud eristama head ja kurja."
Armees harjutasime: "Valvel!", "Vabalt!", "Valvel!", "Vabalt!"
ja vinnasime püssi õlale, nii et see selgeks sai.
Jumal ei päästa meid vaakumisse, vaid ellu. Võime elada.
Jumal tegi elu meile nauditavaks -
kuumal päeval võib puhta südamega jäätist süüa ka jumalateenistuse ajal.
Meie kristlus ei seisne ka küsimuses: "Kas ussidega õngitsemine
on pühapäeval jumalateenistuse ajal patt?"
Jumal lubab meil suve nautida, Ta on selle loonud.
Oleme, mis me oleme - see on esimene väe kanal.
Oleme ka vabad Kristuses.
Me ei pürgi vabadusse, vaid oleme vabad,
kuna oleme Kristuses.
Meie vabadus Kristuses on Luteri sõnul palju suurem,
kui arvata julgeme.
Mida arvad Pauluse tekstidest? "Kõik on lubatud."
See on julge sõna, kuid ta jätkab:
"Kõik ei ehita üles."
"Mulle on kõik lubatud, kuid kõigest pole kasu."
Selles on suur vabadus proovida, millest on kasu.
Võime loota ka sellele, et kui kord oleme Jumala tempel,
kes usuvad Püha Vaimu juhtimisse, kes armastavad Jeesust,
loevad Jumala Sõna ja austavad seda,
siis vabadus pole katsetamises, kui palju pattu on võimalik teha.
Kui armastame Jeesust ja näeme, mida Tema ohver meile tähendas,
hakkame pattu vihkama, kuna me ei taha kurvastada
meis elavat Jumala Püha Vaimu.
Maailmas on palju asju, mida Jumal on mõelnud
meile nautimiseks.
Aki Miettineni jutlus jätkub nädala pärast.
Leila oli tüdruk me linnast, Jeesusest mullegi rääkis ta.
Mängis kitarri ja laulis nii, et imetlus valdas meid kõiki.
Kõik mured said jagatud, rasketel hetkedel toetatud,
löökidest ei pääsenud Leilagi, kui elu tal näitas hambaid.
Miski sai Leila muutuma, teise suunda kulgema,
maailm pakkus parimat, ta uskus veetlust kaduvat.
Miks lohutust otsisid sa sellest, millest iialgi ei piisa?
Miks sa juba koju ei tule, kui ometi igatseb süda?
Miks lohutust otsisid sa sellest, millest iialgi ei piisa?
Miks sa juba koju ei tule, kui ometi igatseb süda?
Leilast on järgi vaid vari, hinges tal piinab ju valu.
Vaid Jumal terveks võib ravida, haavad südamest kaotada.
Isa ootab kadunud tütart, kes pitserit südames kannab,
Isa ei hülga iialgi ühtki last, ega Leilat ka.
Miks lohutust otsisid sa sellest, millest iialgi ei piisa?
Miks sa juba koju ei tule, kui ometi igatseb süda?
Miks lohutust otsisid sa sellest, millest iialgi ei piisa?
Miks sa juba koju ei tule, kui ometi igatseb süda?
Miks lohutust otsisid sa sellest, millest iialgi ei piisa?
Miks sa juba koju ei tule, kui ometi igatseb süda?
Miks lohutust otsisid sa sellest, millest iialgi ei piisa?
Miks sa juba koju ei tule, kui ometi igatseb süda?
Nii möödus meie pooltund. Aitäh vaatamast!
Loodetavasti kohtume nädala pärast!
Õnnistatud nädalat!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui käesolev saade sind puudutas,
palun teata meile sellest e-postiaadressil -
toimisto@onewaymission.fi
Saadet toetasid Stenroos Oy ja Häkkinen Oy
Tõlge: Monika Jaaguri
toimisto@onewaymission.fi